CONVOCATÒRIA 2018 ESCOLA D'ESTIU UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4664)
  + [Valencià](/va/acuerdo/4664)






Selector de idioma

Leer

* [Español](/es/acuerdo/4664)
* [Valencià](/va/acuerdo/4664)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA 2018 ESCOLA D'ESTIU UNIVERSITAT D'ALACANT[Butlletí Oficial Universitat d'Alacant](/ca/Publicacion)
===============================================================================================================

Secretaria General

Butlletí Oficial Universitat d'Alacant





CONVOCATÒRIA 2018 ESCOLA D'ESTIU UNIVERSITAT D'ALACANT

Data d'aprovació
:   26/03/2018

Data de publicació
:   10/04/2018

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4664.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4664)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4664)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA 2018 ESCOLA D'ESTIU UNIVERSITAT D'ALACANT&url=https://www.boua.ua.es/va/acuerdo/4664)

**Títol:** CONVOCATÒRIA 2018 ESCOLA D'ESTIU UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** dilluns, 26 de març de 2018

CONVOCATÒRIA 2018 ESCOLA D’ESTIU UNIVERSITAT D’ALACANT

El Vicerectorat de Cultura, Esport i Llengües, a través del Servei d’Esports, convoca l’Escola d’Estiu d’acord amb les bases següents:

1. REQUISITS DE PARTICIPACIÓ

Els requisits següents han de complir-se en la data de presentació de la sol·licitud i mantenir-se fins a l’inici de l’Escola d’Estiu. Poden participar en aquesta convocatòria els fills i filles:

a) Del PDI i el PAS de la Universitat d’Alacant reconegut estatutàriament que estiga en actiu.

b) De la parella que mantinga una relació afectiva de convivència estable i permanent amb algun membre del col·lectiu de PDI o PAS de la Universitat d’Alacant, que es trobe en el cas anterior, sempre que s’acredite fefaentment aquesta relació de convivència.

c) De l’alumnat de la Universitat d’Alacant amb matrícula ordinària en el curs 2017-2018 i que acredite ser estudiant de primer, segon o tercer cicle, grau, màster i doctorat dels títols que tinguen caràcter oficial i validesa en tot el territori nacional als quals es refereix l’article 37 de la Llei orgànica 6/2001, de 21 de desembre, d’Universitats, en la redacció donada per la Llei orgànica 4/2007, de 21 d’abril.

d) Del personal contractat per la Fundació General de la Universitat d’Alacant (FGUA), del Centre Superior d’Idiomes i del Taller Digital que estiga en actiu.

En tots els casos, la data de naixement de les xiquetes i xiquets participants ha d’estar compresa entre l’01/01/2002 i el 31/12/2014.

2. NOMBRE DE PLACES

375 places

3. DATES I HORARI

L’Escola d’Estiu tindrà lloc durant els dies laborables compresos entre el 26 de juny i el 31 de juliol de 2018.

Es pot realitzar la inscripció d’acord amb les opcions següents:

a) Període complet: del 26 de juny al 31 de juliol.

b) Període 1: del 26 de juny al 13 de juliol.

c) Període 2: del 16 al 31 de juliol.

L’horari de l’escola serà de 8:30 h a 14:30 h. S’estableix un període de recepció de participants de 8:15 h a 8:30 h, i de recollida de 14:30 h a 14:45 h.

4. PAGAMENT

Període complet:

- Primera inscripció: 190 €.

- Segona inscripció i successives: 160 € cadascuna.

Període 1:

- Primera inscripció: 140 €.

- Segona inscripció i successives: 120 € cadascuna.

Període 2:

- Primera inscripció: 125 €.

- Segona inscripció i successives: 110 € cadascuna.

A més, el preu del servei de menjador, si s’hi està interessat, és:

- Període complet: 150 €.

- Període 1: 100 €.

- Període 2: 70 €.

FORMA DE PAGAMENT:

Els pagaments de l’Escola d’Estiu i, si escau, del menjador han de realitzar-se per separat, tal com està descrit, en els mitjans detallats a continuació, i han de dur-se a terme en el termini que estableix la resolució provisional d’admesos.

Pagament virtual (targeta de dèbit o de crèdit):

- Comunitat universitària: a través de Campus Virtual (Esports >> El meu compte >> El meu estat comptable >> Seleccionar pagament i pagar deutes).

- Personal de la FGUA, el CSI i el Taller Digital: en l’enllaç <http://www.deportes.ua.es/actividadesweb/>.

Heu d’estar donats d’alta prèviament a la base de dades del Servei d’Esports i sol·licitar una clau d’accés. Aquest tràmit el podeu fer personalment a l’oficina d’inscripcions

(<https://sd.ua.es/va/administracio/localitzacio-horaris-i-contacte.html>)

d’Esports presentant un document d’identificació personal (DNI, passaport, etc.).

Pagament físic (al pavelló esportiu, a través de targeta de dèbit o de crèdit):

- TPV virtual (màquina a l’entrada). Heu d’estar donats d’alta prèviament a la base de dades del Servei d’Esports i sol·licitar una clau d’accés en cas de no tenir la targeta d’identificació universitària (TIU). Aquest tràmit el podeu fer personalment a l’oficina d’inscripcions

(<https://sd.ua.es/va/administracio/localitzacio-horaris-i-contacte.html>)

d’Esports presentant un document d’identificació personal (DNI, passaport, etc.).

5. DESCRIPCIÓ DEL PROCÉS

Tota la informació relativa a l’Escola d’Estiu, les resolucions que se’n deriven i la bústia de suggeriments i notificació d’incidències es publicaran en l’adreça web següent del Servei d’Esports:

<https://sd.ua.es/va/escola-estiu/presentacio.html>

5.1. PREINSCRIPCIÓ

El termini de presentació de sol·licituds finalitzarà el 5 de maig, a les 14:00 h.

El formulari de sol·licitud es troba disponible en l’adreça següent: <https://sd.ua.es/va/escola-estiu/inscripcions.html>

El formulari, amb la documentació acreditativa dels requisits, s’ha de presentar a través d’una instància genèrica utilitzant l’e-administració d’UACloud (campus virtual) de la UA, a l’oficina principal del Registre General de la Universitat (edifici de Rectorat i Serveis Generals del campus de Sant Vicent) o a les oficines auxiliars, situades a les secretaries de centre i a la Seu d’Alacant, dirigida al Servei d’Esports de la Universitat d’Alacant.

Amb el formulari, per a l’acreditació del compliment dels requisits, cal adjuntar la documentació següent:

a) Informe de vida laboral i justificació del tipus de contracte (temps parcial o complet) actualitzats per a les mares i els pares que no pertanyen a la plantilla de la UA.

b) En el cas que les persones esmentades en l’apartat 1.b siguen estudiants universitàries o universitaris en una altra universitat diferent de la UA, fitxa informativa dels estudis que incloga el nombre de crèdits matriculats.

c) Únicament per a noves inscripcions: còpia de les pàgines del llibre de família en què figuren la mare, el pare i les filles i fills inscrits.

d) Certificat de la persona responsable de recursos humans del personal al qual es refereix el punt 1.d d’aquesta convocatòria.

5.2. SELECCIÓ

A partir del 15 de maig es publicarà la llista provisional d’admissions i exclusions a l’Escola d’Estiu i s’obrirà un termini de reclamacions. Des d’aquell moment s’establirà un termini de 10 dies hàbils per al pagament de la inscripció i, si escau, del servei de menjador, tal com estableix la base 4.

A partir de l’1 de juny es publicarà la llista definitiva de persones admeses i excloses. Aquesta resolució contindrà la distribució per grups d’edat de les persones participants, així com la data de la reunió informativa amb les mares i els pares.

No s’admetran canvis de grup.

En el cas que el nombre de sol·licituds siga superior al nombre de places oferides, s’aplicarà el barem següent:

Apartat 1:

- Si els dos membres de la parella treballen o estudien a la UA, l’FGUA, el Centre Superior d’Idiomes o el Taller Digital o si es tracta de famílies monoparentals (10 punts).

- Si els dos membres treballen o estudien i només un d’aquests treballa o estudia a la UA, l’FGUA, el Centre Superior d’Idiomes o el Taller Digital (7 punts).

- Si només un membre de la parella treballa o estudia i ho fa a la UA, l’FGUA, el Centre Superior d’Idiomes o el Taller Digital (4 punts).

Apartat 2. Per a la vinculació de qui signa la sol·licitud:

- El personal treballador a temps complet, alumnat de primer i segon cicle i grau, matriculat almenys de 60 crèdits, i alumnat de màster i doctorat (7 punts).

- El personal treballador a temps parcial i alumnat de primer i segon cicle i grau, matriculat de menys de 60 crèdits (3 punts).

En cas d’empat entre sol·licituds en la puntuació final, aquestes es resoldran mitjançant sorteig. En aquest sorteig, la unitat familiar es considerarà com una opció indivisible.

6. COMISSIÓ

Per a totes les actuacions relacionades amb l’Escola d’Estiu, s’estableix una comissió formada pels membres següents:

- Vicerector de Cultura, Esport i Llengües (president).

- Director adjunt del Servei d’Esports (secretari).

Vocals:

- Director del Secretariat de Promoció Esportiva.

- Representants de l’administració: la cap d’àrea de Recursos Humans i la subdirectora de Formació i Internacionalització del PAS.

- 1 representant de CCOO.

- 1 representant de FETE-UGT.

- 1 representant de SEP.

- 1 representant del Consell d’Estudiants.

Així mateix, poden assistir-hi 1 representant de CGT, 1 representant de CSIF i 1 representant d’STEPV-Iv, que hi tindran veu, però no vot.

Alacant, 26 de març de 2018

Carles Cortés Orts

Vicerector de Cultura, Esport i Llengües





[Carretera Sant Vicent del Raspeig s/n  
03759 Sant Vicent del Raspeig - Alacant  
 Tel. 62 250 6365 - Fax 36 246 6527](https://www.google.es/maps/@73.916700,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12814&trk=tyah&trkInfo=tarId%4R6765965716989%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)